Diari Oficial de la Generalitat Valenciana


Sumari del DOGV 8248, del 06-03-2018 (2018/1331)

Notificació de la sentència dictada en el procediment ordinari número 1229/2015.
--------------------------------------------------------------------------------

### Dades del document

Número de DOGV
:   8248

Data del DOGV
:   06-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1331


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el procediment ordinari número 1229/2015. [2018/1331]  
Demandant: Acrismatic, SL.  
Procuradora: Isabel Farinós Sospedra.  
Demandat: José Miguel Martí, SL, i José Miguel Martí Muñoz.  
  
Vicente Sorní Pérez, lletrat de l'Administració de justícia del Jutjat de Primera Instància número 20 dels de València, mitjançant aquest edicte faig saber que en aquest jutjat se segueix el procediment ordinari amb el número 1229/2015 a instàncies d'Acrismatic, SL, representada per la procuradora Isabel Farinós Sospedra, contra José Miguel Martí, SL, i José Miguel Martí Muñoz, en el qual s'ha disposat el dia de hui notificar la sentència dictada en aquestes actuacions al demandat José Miguel Martí, SL, que es troba en parador ignorat, l'encapçalament i dispositiva de la qual literalment diuen així:  
  
«Sentència número 159/2017  
València, 23 de maig de 2017  
Mª Carmen Moreno Martínez, magistrada del Jutjat de Primera Instància número 20 dels d'esta ciutat, he vist aquestes actuacions de judici ordinari número 1229/2015 instades per l'entitat Acrismatic, SL, representada per la procuradora Mª Isabel Farinós Sospedra i defesa per l'advocat Alejandro Javier Candela Villagrasa, contra l'entitat José Miguel Martí, SL, i José Miguel Martí Muñoz, declarats en rebel·lia processal, i en atenció als següents:  
  
Dispositiva  
Estime la demanda formulada per la procuradora Mª Isabel Farinós Sospedra, en nom i representació de l'entitat Acrismatic, SL, contra la mercantil José Miguel Martí, SL, i José Miguel Martí Muñoz, sobre declaració de resolució del contracte d'explotació conjunta de màquines recreatives subscrit entre ambdues parts en data 1 de juliol de 2014 i reclamació de la quantitat per reintegrament de la part proporcional de la bestreta o avanç sobre els resultats d'explotació en relació amb el temps del contracte que faltava per complir quan es va produir l'incompliment contractual, i en concepte de clàusula penal, declare resolt el referit contracte per causa d'incompliment de la mercantil demandada i condemne conjuntament i solidàriament aquesta i José Miguel Martí Muñoz, fiador solidari, al pagament a l'entitat Acrismatic, SL, de la quantitat de 30.044,86 ?, més l'interés legal des de la data 30 de juny de 2015 en relació amb l'import de 2.864,86 - i des de la data 27 d'abril de 2017 respecte a la quantitat de 27.180 ?.  
  
S'imposen les costes a la demandada.  
Contra aquesta sentència podrà interposar-se recurs d'apel·lació davant d'aquest jutjat dins dels 20 dies següents al de la notificació.  
  
Informació sobre el dipòsit per a recórrer  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució s'haurà de constituir un dipòsit de 50 ?, que se li tornarà només en el cas que el recurs siga estimat. El dipòsit es constituirà ingressant l'esmentada quantitat en el banc Santander, en el compte corresponent a aquest expedient (4552 0000 04 1229 15) indicant, en el camp «concepte» el codi «02 civil-apel·lació» i data de la resolució recorreguda amb el format dd/mm/aaaa.  
  
En el cas de realitzar l'ingrés per mitjà de transferència bancària, després de completar el codi del compte corrent (0030 1846 42 2559103085), s'indicarà en el camp «concepte» el número de compte el codi (4552 0000 04 1229 15) i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l??obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així, aquesta és la meua sentència, que pronuncie, mane i firme.»  
  
I perquè servisca d'edicte de notificació de la sentència al demandat, José Miguel Martí, SL, en ignorat parador, estenc aquest edicte que es publicarà en el Diari Oficial de la Generalitat Valenciana.  
  
  
València, 9 de gener de 2018.- El lletrat de l'Administració de justícia: Vicente Sorní Pérez.